નવી દિલ્હી : ધરેલુ હિંસા મુદ્દે આમ આદમી પાર્ટીનાં ધારાસભ્ય તથા દિલ્હીનાં પુર્વ કાયદામંત્રી સોમનાથ ભારતીને હાલ પુરતી રાહત મળી છે. દિલ્હી હાઇકોર્ટ દ્વારા ભારતીને કામચલાઉ જામી આપી દેવામાં આવ્યા છે, જેનાં પગલે 17 સપ્ટેમ્બર સુધી તેમની ધરપકડ નહી થઇ શકે. અત્રે ઉલ્લેખનીય છે કે પત્ની લિપિકા મિત્રાની હત્યાનો પ્રયાસ અને તેની સાથે મારકુટ કરવાનાં આરોપમાં સોમનાથ ભારતી પર કેસ થયેલો છે. જે અંગે દિલ્હી હાઇકોર્ટે તેમનાં આગોત્રાજામીન અરજી ફગાવી દીધી હતી.